text: Brand i lagerhal
  06 juli 2010 kl. 06.38
  Brandfolk har siden klokken 01.30 i nat bekæmpet en brand i en lagerhal på Kvievej mellem Agerbæk og Kærbæk ved Varde.
  Tirsdag morgen var slukningsarbejdet stadig i gang.
  Lagerhallen på 400 kvadratmeter rummede blandt andet materialer til glasfiberbehandling og 800 liter speciel maling. Det skønnes, at materialer for en million kroner er gået tabt, og de er ikke forsikret.
  En brandmand er kommet til skade under slukningsarbejdet.
  Lokalpolitiet i Varde skal nu søge at finde årsagen til branden.
  